
ОТНОСНО:  „Консултационен документ относно проект на Закон за прозрачност и почтеност в управлението“, публикуван от Министерството на правосъдието, на 25.07.2025г., в Портал за обществени консултации.

Уважаеми Господин Министър,
В продължение на подкрепата на усилията, които правителството полага за разработването на регулаторна рамка за лобистките дейност предлагам на Вашето внимание, настоящото становище .
	Погледът за извършеното до сега, за съжаление показва няколко негативни тенденции и твърде малко позитивни!
	След публикуването на „ПРОЕКТ ЗА КОНЦЕПЦИЯ ЗА РЕГУЛИРАНЕ НА ЛОБИСТКИТЕ ДЕЙНОСТИ В РЕПУБЛИКА БЪЛГАРИЯ“, в портала за обществени консултации на 17.11.2023г., очакването беше, че министерството ще предложи на обсъждане  един окончателен вариант на концепция, в която съответно ще бъдат отразени приетите и съответно отхвърлените тези, в становищата които бяха представени в Портала , на този етап.
Тези които се интересуват и следят проблематиката, като че ли бяха поставени пред свършен факт, тъй като окончателен вариант на концепцията не беше публикуван за обсъждане, а от съобщение публикувано от МП на 11.10.2024 г., разбрахме, че „Представители на чуждестранните инвеститори, бизнеса и НПО подкрепиха създаването на закон за регулиране на лобистките дейности на среща в МП“, от което става ясно, че има одобрена концепция за регулиране на лобизма, но тя не е публикувана! В последствие, без да е обявено съществуването на концепцията за регулиране на лобистките дейности, на  28.11.2024 г. МП, отново  публикува новина , че „Стартира работата по закона за лобизма“. От тук става ясно, че  има сформирана работна група по изготвяне на закон за лобизма, която даже  е провела първо заседание. От коментари, след това заседание разбираме, че публикуването на настоящият консултационен документ  е във връзка с поет от МП ангажимент  да представи примерна структура на проект на Закон за регулиране на лобистките дейности. 
	От съдържанието на самият консултационен документ, не би могло да се направи извод за задълбочено извършена работа по подготовка на законопроекта. Документа съдържа съкратено преповтаряне на основни моменти от концепцията, без видимо развитие по повод проведеното обсъждане. Предложената структурна схема на законопроекта е прекалено обща и не съответства на проблемните сфери, очертани в публикуваният проект за концепция от 17.11.2023г., която неминуемо, за да може да бъде направен задълбочен дебат по структурата на законопроекта, следва да съдържа глави, раздели, както и наименования на основните текстове, по които да може да се съди за очертаващите си потенциалните насоки на правна регламентация, преди да започнат да се пишат отделните текстове, даващи съдържателната страна на структурните заглавия. 
	За да не бъда голословен, предлагам примерна структура на законопроекта:
ЗАКОН ЗА ЛОБИСТКАТА ДЕЙНОСТ, ОТКРИТОСТ И ПОЧТЕНОСТ В УПРАВЛЕНИЕТО 

ОБЩИ ПОЛОЖЕНИЯ

	Принципи на осъществяване на лобистката дейност

ЛОБИСТКА ДЕЙНОСТ И ЛОБИСТИ
Лобистка дейност
Изключения от лобистка дейност
Лобист
Лобистки интерес
Субекти на лобистко въздействие
Обекти на лобистко въздействие
				Глава трета
		РЕГИСТРАЦИЯ НА ЛОБИСТИТЕ
Регистър на лобистите и лобистките дейности

ОТЧЕТНОСТ , ОТКРИТОСТ, ПОЧТЕНОСТ

ЗАБРАНИ И ОГРАНИЧЕНИЯ НА ЛОБИСТКАТА ДЕЙНОСТ 	Забрани
	Ограничения

		ОСЪЩЕСТВЯВАНЕ НА ЛОБИСТКА ДЕЙНОСТ 	Идентифициране на лобиста
	Лобистки контакт 
Задължения на лобиста
Глава седма
СУБЕКТИ НА ЛОБИСТКО ВЪЗДЕЙСТВИЕ
	Вътрешни правила  за взаимоотношения с лобисти
	Етични правила за взаимоотношения с лобисти
Информационно досие(законодателна следа )
Забрана за заемане на длъжност
Публичност на информацията
  	Достъп до информация от публичните регистри
	Контрол за спазване на етичните правила в отношенията с лобисти
				Глава осма
АДМИНИСТРАТИВЕН КОНТРОЛ ВЪРХУ ЛОБИСТКАТА ДЕЙНОСТ
				Глава девета
КАМАРА НА ЛОБИСТИТЕТ В БЪЛГАРИЯ
Учредяване 
Членство 
Органи 
Етичен кодекс за дейността на лобистите
Етична комисия

			Глава десета
АДМИНИСТРАТИВНО НАКАЗАТЕЛНИ РАЗПОРЕДБИ
	ДОПЪЛНИТЕЛНИ РАЗПОРЕДБИ
ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Закона за администрацията; 
§2. Закон за държавния служител; 
§3. Закон за местното самоуправление и местната администрация; 
§4. Закон за противодействие на корупцията и за отнемане на незаконно придобитото имущество; 
§ 5.Изборния кодекс; 
§ 6. Наказателен кодекс;
В публикуваният проект на въпросник, част от въпросите  едва ли биха могли в този си вид да изпълнят , възлагащата им се функция , за оценка на въздействието. В тази насока, намирам въпрос №1 за напълно излишен! Въпрос № 5 е нелогичен, по начина по който е формулиран , тъй като всяка дейност уредена със закон е легитимна, в този смисъл  не може да има отговор ,че законово регламентирания лобизъм е нелегитимен. Въпрос №8 е повече от формален, тъй като въпросът за регламентиране формата на осъществяване на комуникацията,  не следва да се свежда само до устна или писмена, а да обхваща всяка форма на пряка и непряка комуникация.
В останалата си част поставените въпроси, очертават значими за правната регулация на лобистката дейност  такива,  а тяхното формулиране показва, че има известен  напредък в разбирането на ангажираните, с разработването на концепцията и законопроекта, за обхвата на правно значимите, за регламентиране на лобистката дейност, въпроси и навлизането им в по съществени детайли в тази насока. 
Независимо от това, бих препоръчал във въпросника да бъдат включени и допълнителни въпроси, мненията, по които биха имали съществено значение за намирането на по-добрите законодателни решения, както и правилното ситуиране на бъдещият закон, в юридическия дискурс с останалото законодателство, а именно: 
	1.Кои сфери на законово регламентирана дейност, не следва да се приемат за лобистка дейност?  
	2.Кои сфери на законово регламентирана дейност, следва да бъдат забранени за лобистко въздействие?
	3.Необходимо ли е, регламентирането със закон, учредяване  Камара на лобистите, като професионална организация, членството в която да е задължителна предпоставка за упражняване на професионална лобистка дейност,  която да контролира спазването на етичните правила за работата на професионалните лобисти, както и да налага съответни санкции?
	4.В кои,  действащи, нормативни актове следва да бъдат направени промени във връзка с приемането на закон, регламентиращ лобистките дейности, както и по отношение на правилата за прозрачност и почтеност в управлението?
Представеният консултационен документ, съдържа определени позитиви , които следва изрично да бъдат подчертани и подкрепени!
	Промяната в името на законопроекта, макар и да не е станало ясно кога е направена, от „Закон за регулиране на лобистката дейност“ в „Закон за прозрачност и почтеност“ е в правилна насока. Закони  с подобна цел са приети: в САЩ –Закон за откритост на управлението (1972г), Закон за етика в управлението(1978г), с който е създадена и Служба по етика в управлението; във Франция – Закон за прозрачност в обществения живот
(2013г.), с който е създаден Висш орган за прозрачност в обществения живот; в Испания – на 4.02. 2025г. правителството на Испания внесе за разглеждане в Генералните кортеси  Законопроект за прозрачност и почтеност в дейността на групите по интереси. 
[bookmark: _GoBack]Но, следва да се обърне внимание, че  въпреки положителната промяна в името на законопроекта от предвидените, до сега, въпроси във въпросника се вижда, че отново основната тежест остава върху регламентиране на лобистката дейност, а темата за прозрачност и почтеност в управлението отсъства. Разбира се, че регламентирането на лобистката дейност е част от усилията за прозрачност и почтеност в управлението, но не е достатъчно за постигането на този толкова важен за обществото резултат, тъй като изисква въвеждането на далеч по комплексни и синергично обвързани законодателни мерки. Това предполага, като по правилен подхода, отново да се обсъди концепция за подобно законодателно решение, съчетаващо законовото регламентиране на лобистката дейност и въвеждането на общите правила за откритост и почтеност в управлението и то  не само в контекста на взаимоотношенията с лобистите, дори може и да е обратното! Основната цел на законопроекта да бъде прозрачност и почтеност в управлението, в чиито контекст да бъдат разписани и правилата за дейността на лобистите!
	В този смисъл, разширяването на обхвата на законопроекта  извън пределите за регламентиране на лобистката дейност, включвайки и по общата тема за прозрачност и почтеност в управлението, безспорно утвърждава тезата за приемането на отделен закон, а не за промени в различни закони! Идеята за утвърждаването на  принципите за прозрачност и почтеност в управлението, с конкретни законови мерки съществува и по настоящем в отделни закони, поради което нейното развитие би могло да бъде постигнато и само с допълнения и изменения в действащото законодателство, докато по отношение на регламентиране на лобистката дейност, това не може да стане, за което подробни съображения съм изложил в предходното ми становището по повод концепцията.
	Приемането на закон, в чието заглавие са включени и етични категории като „прозрачност и почтеност“, би имал значителна обществена и политическа тежест в контекста на очакваната от обществото, категорична решимост за противодействие на корупционните практики от една страна и от друга подобряването на нивото на обществена комуникация при разработването и приемането на нормативни актове и управленски политики , в съчетание с връщането към почтеността, като задължителна мяра за всяка човешка дейност.

Гр. Варна						С УВАЖЕНИЕ  :
20.08.2025г.

